CELEX: C2005/057/65
Language: da
Date: 2005-03-05 00:00:00
Title: Sag T-4/05: Sag anlagt den 4. januar 2005 af Guido Strack mod Kommissionen for De Europæiske Fællesskaber

5.3.2005   
            
            
               DA
            
            
               Den Europæiske Unions Tidende
            
            
               C 57/39
            
         Sag anlagt den 4. januar 2005 af Guido Strack mod Kommissionen for De Europæiske Fællesskaber
   (Sag T-4/05)
   (2005/C 57/65)
   Processprog: tysk
   Ved De Europæiske Fællesskabers Ret i Første Instans er der den 4. januar 2005 anlagt sag mod Kommissionen for De Europæiske Fællesskaber af Guido Strack (Tyskland), ved Rechtsanwalt R. Schmitt.
   Sagsøgeren har nedlagt følgende påstande:
   
               —
            
            
               Beslutningen af 5.2.2004 om at indstille OLAF-undersøgelse nr. OF/2002/0356 og den Final Case Report (Az.:NT/sr D(2003)-AC-19723-01687 05.02.2004), der ligger til grund for denne beslutning, annulleres
            
         
               —
            
            
               Kommissionen for De Europæiske Fællesskaber tilpligtes at genoptage undersøgelsen og at udarbejde en ny Final Case Report samt at betale samtlige sagsomkostninger og øvrige omkostninger.
            
         Søgsmålsgrunde og væsentligste argumenter:
   Sagsøgeren, der er tjenestemand ved Kommissionen, har meddelt generaldirektøren for Det Europæiske Kontor for Bekæmpelse af Svig (OLAF), at han under udførelse af sin tjeneste hos Kontoret for De Europæiske Fællesskabers Offentlige Publikationer har fået kendskab til omstændigheder, der giver anledning til at antage, at der foreligger alvorlige uregelmæssigheder. Den undersøgelse, som OLAF efterfølgende indledte, blev afsluttet ved den anfægtede beslutning.
   Sagsøgeren har nedlagt påstand om, at hans søgsmål fremmes til realitetsbehandling, da den anfægtede beslutning også har bindende retsvirkninger for ham, idet den fratager ham hans status som anmelder af interne uregelmæssigheder (på engelsk »whistleblower«).
   Til støtte for sit søgsmål har han gjort gældende, at OLAF ikke har foretaget en grundig undersøgelse af de anmeldte forhold, og at OLAF har truffet en vilkårlig beslutning.